**УПУТСТВО ЗА ПОНАШАЊЕ УЧЕНИКА У ДОМУ ЗА ВРЕМЕ ТРАЈАЊА ПАНДЕМИЈЕ БОЛЕСТИ COVID-19**

За време трајања пандемије болести COVID-19, у циљу спречавања ширења болести у Дому, ученици **су обавезни**:

1. Да по уласку у Дом дезинфикују обућу на дезобаријери и дезинфикују руке дезинфекционим средством.

2. Да се **у заједничким просторијама Дома** (ходници, компјутерска учионица, чекање у реду за улазак у трпезарију) крећу искључиво са заштитним маскама, односно привремено скидање маски дозвољено је само у спаваонама, за време узимања оброка у трпезарији и у купатилу; **Заштитне маске за ученике у обавези су да обезбеде родитељи/старатељи ученика**;

3. Да **бораве у својим спаваонама**, без окупљања и дружења у спаваонама других ученика – дружење је могуће само у дворишту Дома, или у холу, уз обавезно ношење маски и поштовање препоручене физичке дистанце од 1,5 метра;

4. За време бравка **у компјутерској учионици** обавезно је ношење заштитних маски све време;

4. Да **за време заједничке слободне активности** у затвореном простору ( нпр. гледање телевизије) обавезно носе заштитну маску, и то у групи од највише 10 ученика, уз обавезну физичку дистанцу;

5. Да примају **посете родитеља само у холу Дома**, и то поштујући све мере заштите, уз обавезно ношење маски; **Посете других лица које долазе код ученика унутар Дома су забрањене;**

6. Да примењују **појачане хигијенске мере заштите** – обавезно чешће прање руку и коришћење дезинфекционог средства (по доласку из школе, пре и после јела, после употребе тоалета и слично);

7. Да **појачају хигијену спаваона**, обућу која се носи изван Дома скидају и држе искључиво у ципеларницима испред спаваона, да спаваону проветравају што чешће током дана, а обавезно ујутру и увече;

8. Да замену постељине врше **једном недељно** по утврђеном распореду;

9. Да ујутру и увече пред спавање **мере телесну температуру** личним топломером који свако мора да има (а који обезбеђује родитељ/старатељ), и да о било каквој промени здравственог стања (повишеној температури, респираторним тегобама) одмах обавесте дежурног васпитача;

**Свако непоштовање наведених обавеза представљаће тежу повреду Правилника о кућном реду Дома, и директно покретање дисциплинског поступка.**

НАПОМЕНА: Уколико неке школе због мера безбедности примењују комбиновану наставу, пожељно је да, због безбедности ученика и спречавања ризика од обољевања и ширења болести COVID-19, ученици за време онлајн наставе часове слушају од куће.

Васпитна служба Дома